Exodus, Part 1

Exodus, Part 1 (no ) ir ASV televīzijas seriāla "Pazudušie" pirmās sezonas divdesmit trešā sērija un pirmās sezonas trīsdaļīgā fināla pirmā daļa. Sērijas režisors ir Džeks Benders, bet scenāristi ir Deimons Lindelofs un Karltons Kjūzs. Sērija pirmo reizi pārraidīta 2005. gada 18. maijā.

Izdzīvojušie ielaiž plostu ūdenī, taču šo brīdi aizēno Ruso ierašanās ar satraucošu ziņu, ka "Citi" tuvojas. Džeks nolemj doties uz džungļos iestrēgušo fregati "Melnā klints", lai iegūtu dinamītu lūkas uzspridzināšanai. Paralēli tiek atklāti dažādu izdzīvojušo stāsti neilgi pirms reisa 815 izlidošanas.

 Sižets 

 Uz salas 
No rīta Volts ceļas, lai pačurātu, kad pamana, ka Ruso tuvojas nometnei ar ieroci. Volts ar kliedzieniem visus pamodina, un daži sāk krist panikā, taču Saīdam izdodas visus nomierināt. Ruso skatās uz Klēras mazuli, bet, kad Saīds jautā, ko viņa šeit dara, Ruso atbild, ka "Citi" nāk. Viņa paskaidro, ka, pirms 16 gadiem, kad viņa uz salas dzemdēja bērnu, tālumā sāka celties melna dūmu stabs, un tad viņai uzbruka "Citi", atņemot bērnu. Nedaudz vēlāk Džeks atzīstas Lokam, ka īsti neuzticas Ruso un tagad vairāk uztraucas par plosta nolaišanu. Loks, savukārt, nekautrējas ticēt francūzietei. Maikls pastāsta Džekam, ka plosts ir gandrīz gatavs un visi izdzīvojušie pulcējas, lai to novilktu no smiltīm. Nolaišanās laikā plosts paslīd, un neliela daļa salūzt. Maikls jau lamājas uz Sojeru, kad Volts pēkšņi norāda uz kaut ko tālumā, un visi ierauga melnu dūmu stabu.

Loks, Saīds, Džeks un Hugo parāda Ruso lūku un strīdas par to, vai to vajadzētu atvērt. Loks no francūzietes uzzina, ka pie kādas "Melnās klints" ir dinamīts, kas var palīdzēt atvērt lūku. Džeks sapulcina atlikušos izdzīvojušos un liek viņiem doties uz alu pēc tam, kad plosts būs nolaists. Pēc tam Arcts viņam jautā par lūku un dinamītu, par ko Hugo viņam izpļāpājas. Tad viņš piebilst, ka zina, kā rīkoties ar dinamītu, un tāpēc dodas kopā ar Džeku. Tikmēr  Maikls un Džins ātri turpina remontēt plostu.

Pirms došanās džungļos Džeks slepeni iedod Sojeram pistoli, un Sojers pastāsta, ka vienā no Sidnejas bāriem saticis Džeka tēvu. Jau pludmalē Keita paziņo Džekam, ka dosies viņam līdzi. Čārlijs savāc dažādu izdzīvojušo zīmītes un ievieto tās pudelē, ko paredzēts paņemt līdzi uz plosta. Grupa, kura ir Džeks, Hugo, Keita, Ruso, Loks un Arcts, atvadās no tiem, kas dosies ar plostu, un dodas džungļos.

Tomēr jau džungļos, kad Ruso stāsta par savu inficēto grupu un to, ka "Melnā klints" atrodas teritorijā, kur darbojas briesmonis, kas lauž kokus, Arcts nobīstas un aizbēg atpakaļ. Vēlāk sākas lietusgāze, un grupa dzird briesmoņa radītās skaņas. No krūmiem izskrien Arcts, kliegdams, lai visi bēg prom. Viņi paslēpjas no briesmoņa un, kad tas attālinās, turpina ceļu kopā ar Arctu. Tajā laikā Volts atdod Vinsentu Šenonai, saprazdams, ka viņa joprojām nav samierinājusies ar brāļa zaudējumu. Ar asarām acīs Šenona pieņem šo dāvanu. Džeka grupa nonāk nelielā izcirtumā, kur izrādās, ka “Melnā klints” ir džungļos iestrēgusi fregate.

Saīds izskaidro Maiklam, kā lietot viņa izgatavoto raidītāju, un iedod viņam signālpistoli ar vienu lodi. Sun iedod Džinam dažus ierakstus, kas viņam palīdzēs apgūt angļu valodu, un viņi skūpstās un apskaujas. Plosts tiek nolaists ūdenī, un atlikušie izdzīvojušie arī atvadās no Maikla, Džinas, Sojera un Volta. Vinsents ielec ūdenī un peld pakaļ plostam, bet Volts viņam kliedz, lai atgriežas, un suns dodas atpakaļ pie Šenonas.

 Volta atmiņa 
Agri no rīta Volts viesnīcas numurā skatās televizoru. Aizkaitinātais Maikls pamostas un lūdz dēlu samazināt skaļumu, taču Volts atsakās, un tas pāraug kautiņā. Volts kopā ar Vinsentu mēģina aizbēgt, bet Maikls viņu noķer gaitenī, un abi sāk strīdēties. No cita numura iznāk Stīvs Dženkinss un jautā, kas notiek. Maikls uz viņu uzkliedz, ka viņš ir bērna tēvs, pēc kā Maikls un Volts aiziet. Tomēr Volts skaidri norāda, ka Maikls nav viņa tēvs.

 Džeka atmiņa 
Džeks sēž bārā Sidnejas lidostā, gaidot savu reisu. Pie viņa apsēžas sieviete, iepazīstas kā Ana Lusija un pasūta dzērienu. Viņi sāk sarunu, un Džeks pastāsta par sava tēva bērēm. Ana Lusija flirtē ar Džeku, tacu saņem telefona zvanu, un tāpēc viņa iesaka iedzert lidmašīnā. Viņi apmainās sēdvietu numuriem — Džeka vieta ir 23B, lidmašīnas centrālajā daļā, bet Anas Lusijas vieta ir 42F, astes daļā.

 Sojera atmiņa 
Sojeru nogādā policijas iecirknī, kur viņš jau bija nonācis pirms dažām dienām. Detektīvs paskaidro, ka Sojers vakar bārā iesaistījies kautiņā un piekāvis Austrālijas lauksaimniecības ministru. Policijai ir zināms arī par viņa krāpnieciskajām darbībām, taču arestēt un ieslodzīt viņu būtu pārāk dārgi. Tāpēc Sojers tiek deportēts uz ASV ar reisu 815, aizliedzot viņam turpmāk apmeklēt Austrāliju.

 Keitas atmiņa 
Sidnejas lidostas drošības priekšnieka kabinetā Keita sēž rokudzelžos, kamēr darbinieks jautā Marsam, kāpēc viņa diplomātā ir četri ieroči un vēl viens — potītes makstī. Darbinieks piebilst, ka diplomāts tiks novietots lidmašīnas kabīnē, un Marss tam piekrīt. Viņš izsmejoši jautā Keitai, kāpēc, viņasprāt, viņam vajag tik daudz ieroču, taču viņa klusē. Kad darbinieks jautā par rotaļu lidmašīnu, Marss ar ironiju stāsta, kā Keita aplaupīja banku, lai paņemt šo rotaļlietu un iepriekš nogalināja savu draugu — ārstu. Kad Marss sāk jautāt viņa drauga vārdu, Keita metas virsū viņam, piespiežot viņu pie durvīm, taču Marss viņu ar elkoni nogāž grīdā. Pēc tam viņš norāda uz guļošo Keitu, paskaidrojot, kāpēc viņam vajag tik daudz ieročus.

 Šenonas atmiņa 
Šenona gaida Būnu, kurš cenšas iegūt viņiem vietas pirmajā klasē. Saīds paiet garām un pajautā, vai drīkst nolikt savu somu blakus viņas. Šenona piekrīt, un Saīds aiziet. Būns atgriežas un apsūdz Šenonu, ka viņš nav ieguvis viņiem vietu, jo Šenona uzvedās nesamērīgi pie reģistrācijas letes. Viņi dodas augšup pa eskalatoru, kamēr Būns nikni piebilst, ka vēlas izmest Šenonu no reisa. Dusmīgā Šenona vēršas pie apsarga un paziņo, ka aizdomīgs arābs atstājis savu somu atpūtas telpā.

 Sun atmiņa 
Sun atnes Džinam kafiju, kamēr viņš sēž lidostas kafejnīcā, taču nejauši to uzlej viņam uz biksēm. Viņa atvainojas un sāk palīdzēt nosusināt bikses, kamēr kāds precēts pāris sarkastiski apspriež Sun pakļāvību Džinam. Tomēr vīrs lūdz sievu apklust, bet viņa apgalvo, ka Sun taču nesaprot angliski.

 Lomās 

 Galvenie varoņi 

 Metjū Fokss — Džeks Šepards
 Evandželīna Lilī — Keita Ostena
 Horhe Garsija — Hugo "Hērlijs" Rejess
 Džošs Holovejs — Džeimss "Sojers" Fords
 Navīns Endrūss — Saīds Džara
 Daniels Dejs Kims — Džins Kvons
 Jundžina Kima — Sun Kvona

 Terijs O'Kvīns — Džons Loks
 Herolds Perino — Maikls Dosons
 Malkolms Deivids Kellijs — Volts Dosons
 Megija Greisa — Šenona Rezerforda
 Īens Somerholders — Būns Kārlails
 Dominiks Monahans — Čārlijs Peiss
 Emīlija de Ravina — Klēra Litltone

 Otra plāna varoņi 

 Fredriks Lene — maršals Edvards Marss
 Mišela Rodrigesa — Ana Lusija Kortesa
 Mira Furlane — Daniela Ruso
 Denjels Robaks — Leslijs Arcts
 Kristians Boumens — Stīvs Dženkinss
 Dastins Vačmens — Skots Džeksons

 Medisona — suns Vinsents
 Šons Duglass Hobans — Dags
 Džims Mocarela — Džeroms
 Kriss Kandela — Kreigs
 Mārdžorija Marjane — Beta
 Braiens Sato — Ričards

 Ārējās saites 
 IMDb profils (angliski)
 Metacritic profils (angliski)

Kategorija:Pazudušie